## (Anti)Doping – fitnesscentrenes følgesvend?

De fleste forbinder måske doping med eliteatleter, der konkurrerer til store sportsbegivenheder som Tour de France og OL, men faktisk finder dopingbrug også sted i blandt helt almindelige motionister, der higer efter markerede muskler – og det er dem, vi sætter fokus på i dag.

I dette afsnit af Viden i spil har Cecilie Hedegaard Bak inviteret Malene Johannisson, seniorkonsulent i Anti Doping Danmark (ADD), i studiet til en snak om, hvordan ADD arbejder med forebyggelsen af doping, hvorfor netop fitnessbranchen er et vigtigt sted at sætte ind, og hvordan kropsidealernes udvikling har betydning for antidoping-arbejdet.

## Arbejdsspørgsmål

1. Beskriv, hvordan Anti Doping Danmark forebygger brug af doping i fitnesscentrene.
2. Redegør for, hvilke konsekvenser det fører med sig, hvis man bliver opdaget i at bruge doping.
3. Diskutér, hvilken betydning konsekvenserne har ift. at forebygge brugen af doping.
4. Hvordan kan man forbedre det forebyggende arbejde?
5. Kom med eksempler på sportsgrene, hvor doping er særligt præstationsfremmende og begrund ud fra et fysiologisk perspektiv.
6. Diskutér, om det giver mening, at Anti Doping Danmark har fokus på fitnessdoping?

## Supplerende materiale

Find [hele listen over dopingstoffer og metoder på ADD’s hjemmeside](https://www.antidoping.dk/undervisning/dopingstoffer-og-metoder)

Prøv [ADD’s e-læringsprogram ’Ren vinder’](https://www.antidoping.dk/undervisning/ren-vinder) og få styr på din grundlæggende viden om antidoping

[Læs mere om Fair+ projektet og dopingundersøgelsen](https://www.idan.dk/nyhedsoversigt/nyheder/2021/b426_stor-europaeisk-undersoegelse-skal-indsamle-viden-om-doping-i-breddeidraet/), som blandt andet foretages af Ask Vest Christiansen, som er lektor på Institut for Folkesundhed på Aarhus Universitet

Læs artiklen [’Idan-evaluering peger på styrker og svagheder ved dopingindsats’](https://www.idan.dk/nyhedsoversigt/nyheder/2015/a705_idan-evaluering-peger-paa-styrker-og-svagheder-ved-dopingindsats/) og find også den tilhørende rapport